Gareth Bale

**Gareth Frank Bale** bivši je velški profesionalni nogometaš koji je igrao za američki klub Los Angeles FC i reprezentaciju Velsa. Dobio je pohvale od svojih kolega, koji su ga opisali kao nogometaša s "ogromnom brzinom, velikim sposobnostima, odličnom lijevom nogom i izuzetnim fizičkim kvalitetima".

## Klupska karijera 
### Southampton 
Dana 17. aprila 2006, sa 16 godina i 275 dana, Bale je postao drugi najmlađi igrač koji je ikada igrao za Southampton (nakon Theo Walcotta, koji je bio 132 dana mlađi) kada je debitovao u pobjedi 2-0 protiv Millwalla. Dana 6. augusta postigao je svoj prvi ligaški gol iz slobodnog udaraca i promijenio rezultat na 1-1 protiv Derby Countyja. Konačan rezultat na Pride Parku bio je 2-2.

Ponovo je postigao pogodak na "St. Maryju" protiv Coventryja u drugoj utakmici tima u sezoni 2006/07. iz još jednog slobodnog udarca. Bale je dalje razvio svoju reputaciju kao specijalista za slobodnjake. Do 16. decembra 2006. broj njegovih golova porastao je na pet, zahvaljujući kasnom pogotku protiv Sunderlanda i slobodnih udaraca protiv Hulla i kod kuće protiv Norwicha.

U decembru 2006. osvojio je Nagradu "Carwyn James" za mladu sportsku ličnost godine u izboru BBC Walesa i proglašen je najboljim mladim igračem lige 4. marta 2007.

Njegova posljednja utakmica za Southampton je bila u prvoj utakmici polufinala u prvenstvu prrotiv Derby County-a 12. maja 2007. Bale je pretrpio povredu tokom drugog poluvremena, sprečavajući ga da se pojavi u drugoj utakmici. Ukupno je napravio 40 nastupa za Southampton i postigao pet golova.

### Tottenham Hotspur 
Godine 2007. potpisao je za londonski Tottenham Hotspur za naknadu od 7 miliona funti. Tokom boravka u Tottenhamu menadžer je odlučio da ga pretvori u napadača. Od sezone 2009/10, pod vodstvom Harryja Redknappa, postao je ključni igrač tima i igravši na utakmici Lige prvaka 2010/11. privukao je veliku pažnju medija širom svijeta. Godine 2011. i 2013. proglašen je PFA igračem godine po izboru kolega nogometaša, a izabran je i u UEFA Tim godine. Potonje godine također je izabran za najboljeg mladog (PFA) te velškog igrača.

### Real Madrid 
Dana 1. septembra 2013. prešao je u Real Madrid za nevjerovatnih 100 miliona eura postavši najskuplji igrač ikada, sve dok nije u augustu 2016 godine taj rekord oboren od Paul Pogbe transferom iz Juventusa u Manchester United za nevjerovatnih 105 miliona eura . Bale je igrao važnu ulogu u svojoj prvoj sezoni u Real Madridu, pomažući klubu da osvoji Kup kralja i UEFA Ligu Prvaka 2013-14. U nastavku sezone je osvojio UEFA Superkup i FIFA Svjetsko klupsko prvenstvo 2014. godine. Dvije godine kasnije, bio je ključni igrač u drugoj fazi UEFA Lige Prvaka, osvojivši naslov 2015-16 i što je bio izabran za UEFA Liga Prvaka - Tim sezone. U 2016. godini ESPN je objavio listu najpoznatijih svjetskih sportaša gdje se Bale nalazi na 12. mjestu.

## Nagrade i priznanja 
### Klupske 
#### Real Madrid 
* UEFA Liga prvaka: 2013/14, 2015/16.
* Kup kralja: 2013/14.
* FIFA Svjetsko klupsko prvenstvo: 2014.
* UEFA Superkup: 2014.

### Pojedinačne 
* Nagrada za najboljeg velškog mladog igrača godine: 2007.
* Nagrada za najboljeg velškog igrača godine: 2010, 2011, 2013, 2014, 2015, 2016.
* Tottenham Hotspur – mladi igrač godine: 2009/10, 2010/11.
* BBC-jev velški sportist godine: 2010.
* BBC-jev velški Carwyn James mladi sportist godine: 2006.
* Premijer liga Engleske - PFA Team of the Year: 2010/11, 2011/12, 2012/13.
* PFA Players' Player of the Year: 2010/11, 2012/13.
* PFA Young Player of the Year: 2012/13.
* FWA Footballer of the Year: 2012/13.
* ESM Team of the Year: 2013.
* UEFA Tim godine: 2011, 2013.
* Premijer liga Engleske - Igrač mjeseca: april 2010, januar 2012, februar 2013.
* The Football Manager Team of the Decade: 2015.
* UEFA Liga prvaka - Tim sezone: 2015/16.
* Svjetsko klupsko prvenstvo: Najbolji igrač (2018)

## Reference 
Kategorija:Rođeni 1989.
Kategorija:Živi ljudi
Kategorija:Biografije, Cardiff
Kategorija:Velški nogometaši
Kategorija:Nogometaši Southamptona
Kategorija:Nogometaši Tottenham Hotspura
Kategorija:Nogometaši Real Madrida
Kategorija:Nogometaši Los Angeles FC-ja
Kategorija:Igrači na Evropskom prvenstvu u nogometu 2016.
Kategorija:Igrači na Evropskom prvenstvu u nogometu 2020.
Kategorija:Igrači na Svjetskom prvenstvu u nogometu 2022.